J E G Y Z Ő K Ö N Y V  

Készült: 2013. november 19-én az Önkormányzati Hivatal tanácstermében a Képviselő-testület közmeghallgatással egybekötött nyilvános ülésén.

Jelen vannak: Németh László polgármester

                       Milon László



Varga Attila alpolgármester



Kovács Lászlóné

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor. Megállapítja, hogy a képviselő-testület tagjain és az aljegyzőn kívül más nem jelent meg a közmeghallgatással egybekötött képviselő-testületi ülésen. Elmondja, hogy Magyarország helyi önkormányzatairól szóló 2011. évi CLXXXIX. törvény 54. §-a értelmében a képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni. A közmeghallgatás időpontja a helyben szokásos módon ( az Önkormányzati Hivatal hirdetőtábláján való kifüggesztéssel 4  nappal annak időpontja előtt) kihirdetésre került.Javaslatot tesz az ülés napirendjére az alábbiak szerint:

Napirend

1./ 2014. évi belső ellenőrzési terv elfogadása

Előadó: polgármester

2./ A természetben nyújtott szociális célú tűzifa támogatás jogosultsági feltételeiről szóló rendelet elfogadása

Előadó: polgármester

3./ Egyéb ügyek

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
192/2013.(XI.19.) határozata
Napirend elfogadása

Kunpeszér Község Önkormányzat Képviselő-testülete 2013. november 19. napján megtartott ülésének napirendjét a következők szerint határozza meg:

1./ 2014. évi belső ellenőrzési terv elfogadása

Előadó: polgármester

2./ A természetben nyújtott szociális célú tűzifa támogatás jogosultsági feltételeiről szóló rendelet elfogadása

Előadó: polgármester

3./ Egyéb ügyek

Előadó:polgármester

I.Napirendi pont tárgyalása

 2014. évi belső ellenőrzési terv elfogadása

Előadó: polgármester

(Írásos előterjesztés a jkv. 1. számú melléklete)

Németh László polgármester ismerteti az írásos előterjesztésben foglaltakat. Elmondja, hogy a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm.rendelet (Bkr.) alapján a belső ellenőrzési feladat ellátása továbbra is kötelező. A 15. § szerint a belső ellenőrzés kialakításáról, megfelelő működtetéséről a költségvetési szerv vezetője (jegyző) köteles gondoskodni, emellett köteles a belső ellenőrzés működéséhez szükséges forrásokat biztosítani.A belső ellenőrzés működését az idei évtől az ÁSZ is kiemelten ellenőrzi. 

Az éves ellenőrzési terv elkészítésével kapcsolatban a jogszabály változott. A Bkr. 32. § alapján a 2014. éves tervet a Képviselő-testületnek december 31-ig kell jóváhagynia, de november 30-ig el kell készülnie a tervnek.

Javasolja, hogy 2014. évben a belső ellenőrzés a mellékletben foglaltak szerint történjen.
A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
193/2013.(XI.19.) határozata

Kunpeszér Községi Önkormányzat Képviselő-testülete (továbbiakban: képviselő-testület) megtárgyalta Németh László polgármester előterjesztését és a következő határozatot hozza:

A Képviselő-testület úgy határoz, hogy a mellékletben foglaltak szerint elfogadja Kunpeszér Község Önkormányzatának 2014. évi belső ellenőrzési tervét.
Felelős:Németh László polgármester


Boskóné Dr. Tabányi Annamária aljegyző

Határidő: azonnal

II.Napirendi pont tárgyalása

A természetben nyújtott szociális célú tűzifa támogatás jogosultsági feltételeiről szóló rendelet elfogadása

Előadó: polgármester

(Írásos előterjesztés a jkv. 2. számú melléklete)

Németh László polgármester ismerteti az írásos előterjesztésben foglaltakat. Elmondja, hogy a helyi önkormányzatok szociális célú tűzifavásárláshoz kapcsolódó kiegészítő támogatásáról szóló 57/2013.(X.4.) BM rendelet ( a továbbiakban:rendelet) alapján a Képviselő-testület a 181/2013.(X.10.) kt. Határozatával 74 m3 kemény lombos fa iránti támogatási igényt nyújtott be szociális célú tűzifa vásárlása céljából. A rendelet értelmében:

 „3. § (1) A támogatásban részesített települési önkormányzatok rendeletben szabályozzák a szociális rászorultság szabályait, az igénylés részletes feltételeit, amelyet az elszámolással egyidejűleg a kincstárnak benyújtanak.

Önkormányzatunk a benyújtott igény alapján 584.606,- Ft összegű vissza nem térítendő egyszeri támogatásban részesült, melyet 38 m3  keménylombos tűzifa vásárlására használhat fel.Javasolja a rendelet-tervezet elfogadását.
A Képviselő-testület  4 igen szavazattal az alábbi rendeletet alkotta:

Kunpeszér Község Önkormányzata Képviselő-testületének

16/2013. (XI.20.) önkormányzati rendelete

a természetben nyújtott szociális célú tűzifa támogatás jogosultsági

feltételeiről

(rendelet a jkv. 3. sz. melléklete)
III.Napirendi pont tárgyalása

Egyéb ügyek:

-Németh László polgármester elmondja, hogy kiírásra került a Mindenki Ebédel 2013 Tél pályázati felhívás. Javasolja a pályázatban történő részvételt, így annak nyertessége esetén ezzel is támogatni tudjuk a rászoruló gyerekeket. Ismerteti a részletes pályázati kiírást.
A Képviselő-testület  4 igen szavazattal az alábbi határozatot hozta:
Kunpeszér Község Önkormányzat Képviselő-testületének
194/2013.(XI.19.) határozata

Tárgy: Raiffeisen Mindenki Ebédel 2013. Tél pályázat benyújtása

1./A Képviselő-testület úgy határoz, hogy  pályázatot nyújt be a Raiffeisen Mindenki Ebédel 2013. Tél pályázat felhívásra 30 rászoruló 3-14 év közötti gyermek támogatása érdekében.

2. /A Képviselő-testület vállalja

a. hogy a település iskolai és óvodai pedagógusai által megnevezett - legrászorultabb - gyermekek számára juttatják az alapítványi ennivalót.
b. hogy a programot finanszírozó cég alapítvány által közölt adatait a helyi lapban (amennyiben van ilyen) havonta közzéteszi, és a lapból egy támpéldányt minden hónapot követő 10. napon eljuttatnak az alapítványhoz.
c. az átvevő helyen biztosít hűtőszekrényt , melynek térfogata minimum 180 liter., ezen kívül szigorúan ügyel arra, hogy az ételek kiosztásáig a hűtőlánc nem szakad meg.
d. olyan személy kijelölését, aki
1. az alapítvány által - alkalmanként - előre jelzett időpontban, egy féléven keresztül, a kiszállított élelmiszert szállítólevélen átveszi.
2. átvételi ív aláírása ellenében pénteken, illetve az oktatási szünetek előtti napokon, majd legfeljebb 3 naponta kiadja a jogosultaknak
3. az aláíratott átvételi íveket a félév során egy mappába lefűzi, majd a program befejeztével egyben visszaküldi az alapítvány címére. 

2. /A Képviselő-testület felhatalmazza a polgármestert a pályázattal kapcsolatos teendők ellátásával.

Felelős:Németh László polgármester
Határidő: 2013. 11.22.
· Németh László elmondja, hogy az iskola november 16-án rendezi a jótékonysági bált.
· Németh László ismerteti Tóthné Nagy Mária képzésének támogatása iránti kérelmét. Javasolj a 50.000,- Ft támogatás nyújtását a félév sikeres teljesítését követően (eredeti hallgatói jogviszony igazolással, hogy melyik félévre iratkozott be-és végezte el sikeresen) és 25 nap/félév  képzésen való igazolt részvétel idejére a helyettesítés biztosítását

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
195/2013.(XI.19.) határozata

Tóthné Nagy Mária képzésének támogatása

Kunpeszér Községi Önkormányzat képviselő-testülete úgy határoz, hogy Tóthné Nagy Mária (Kunpeszér, Bajcsy Zs. utca 8.) részére gyógypedagógus tanári diploma megszerzéséhez a 2013/2014. év első félévére 50.000,- Ft vissza nem térítendő támogatást nyújt a félév sikeres teljesítésének igazolását követően. (Becsatolandó:eredeti hallgatói jogviszony igazolás arról, hogy melyik félévre iratkozott be-és végezte el sikeresen).
A képviselő-testület biztosít továbbá kérelmező részére 25 nap  tanulmányi szabadságot a képzésen való igazolt részvétel idejére és biztosítja ezen idő alatt a helyettesítését.

A pénzügyi fedezetet a 2013. évi költségvetéséből biztosítja a tartalék terhére.

Felelős: polgármester

Határidő:folyamatos

A határozatról értesül:

1. Tóthné Nagy Mária

2.Házipénztár

3.Gazdálkodás

4. Irattár

- Németh László ismerteti a téli átmeneti közfoglalkoztatási programot 
Mivel az ülésnek több napirendje, kérdés és hozzászólás nem volt, a polgármester azt 10 órakor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
